E da mata vata ga, eda dui tobutobu se nubunubu
E da tamata vata ga ia e duidui na lomada kei na veika eda dui vinakata. E dau tau tale ga na i vosavosa oqo vei ira e da nauma ni tautauvata na i tovo ni yaloda, ia ni sa dede na tiko e da qai raica ni levu na noda duidui e na veika eda gadreva.
E da sa mai tarai Burotukula sara
E da sa mai yacova sara na vanua e da tatadrataka tu mai. O Burotukula na yanuyanu ni tadra ka dau talanoataki vei ira na tukada ni ciri volekati Matuku ka ra levu kina na marama kei na goneyalewa rairai totoka. Ni rawati e dua na ka e dau tatadrataki tu mai vakabalavu se kune e dua na ka e dau kunekune dredre, e dau vakayagataki kina na i vosavosa oqo.
fij_Latn fij_Latn fij_Latn fij_Latn